《黄石歌》
元代·陈泰

黄精瘦硬无人食，后土藏形化为石。元气冥冥两窍通，照见日月相出入。

刘郎天台归，赤手把突兀。山神夜醉失摩诃，洞口朝吟空叹息。

藓痕蚀尽花雨乾，三月桃胶冻蜂蜜。请君爱护双玲珑，菖蒲绿叶摇春风。

试采松根餐石髓，杖藜同访谷城东。

作者简介：元长沙茶陵人，字志同，号所安。仁宗延祐初举于乡，以《天马赋》得荐，官龙泉主簿。生平以吟咏自怡，出语清婉有致。有《所安遗集》。